રામચંદ્ર માંઝી

રામચંદ્ર માંઝી (ભોજપુરી; 𑂩𑂰𑂧𑂒𑂢𑂹६ 𑂧𑂰𑂖𑂹𑂕𑂲 ) (૧૯૨૫ – ૭ સપ્ટેમ્બર ૨૦૨૨) એક ભારતીય ભોજપુરી લોક નર્તક અને નાટ્ય કલાકાર હતા. જેઓ તેમના લવણ્ડા નૃત્ય માટે જાણીતા છે. તેઓ ભીખારી ઠાકુરની નાટ્ય મંડળીના સભ્ય હતા, તેમને ૨૦૧૭માં સંગીત નાટક અકાદમી પુરસ્કાર અને ૨૦૨૧માં પદ્મશ્રીથી નવાજવામાં આવ્યા હતા.

જીવનચરિત્ર
રામચંદ્ર માંઝીનો જન્મ ૧૯૨૫માં બિહારના સારણ જિલ્લાના તાજપુરમાં એક દલિત પરિવારમાં થયો હતો. દસ વર્ષની ઉંમરે, તેઓ ભિખારી ઠાકુરના નાટ્ય મંડળમાં જોડાયા અને તેમના મૃત્યુ સુધી (૧૯૭૧માં) તેમની સાથે કામ કર્યું. તેઓ નાટ્ય મંડળીના સૌથી જૂના સભ્ય હતા. સુરૈયા, વહીદા રહેમાન, મીના કુમારી, હેલેન વગેરે, આવા કેટલાય મોટી હસ્તીઓ સામે તેમણે અદ્‌ભૂત પ્રદર્શન આપ્યું છે. ૨૦૧૭માં, માંઝીને સંગીત નાટક અકાદમી પુરસ્કાર મળ્યો હતો, ૨૦૧૯માં, તેમણે ભારતના રાષ્ટ્રપતિ દ્વારા સન્માનિત કરવામાં આવ્યા હતા. ૨૦૨૧માં કલાના ક્ષેત્રમાં પદ્મશ્રી એનાયત કરવામાં આવ્યું હતું. ૭ સપ્ટેમ્બર, ૨૦૨૨ ના રોજ IGIMS, પટના ખાતે ૯૭ વર્ષની વયે હૃદયરોગના કારણે અવસાન થયું હતું.Bhojpuri folk dance exponent Ramchandra Manjhi passes away

ફિલ્માંકન
રામચંદ્ર માંઝીએ "નચ ભિખારી નાચ" નામના લવંડા નૃત્ય પર ૭૨ મિનિટની ડોક્યુમેન્ટ્રીમાં અભિનય કર્યો હતો.

સન્માન
સંગીત નાટક અકાદમી પુરસ્કાર (૨૦૧૭)
પદ્મશ્રી (૨૦૨૧)

 સંદર્ભ 

શ્રેણી:૧૯૨૫માં જન્મ
શ્રેણી:૨૦૨૨માં મૃત્યુ
શ્રેણી:પદ્મશ્રી પુરસ્કાર વિજેતાઓ